ผมอายุ14ปี มีอาการเจ็บหัวนมข้างขวาเวลาไปโดนมันอะครับ เเล้วมันก็ปูดเเล้วมีก้อนอะไรไม่รู้ด้วย เป็นข้างเดียวครับ
สวัสดีค่ะ หากอายุ 14 ปี มีอาการเจ็บหัวนมและมีก้อนขึ้นมา น่าจะเกิดจากการมีนมแตกพาน หรือ gynecomastia ซึ่งจะพบได้ในผู้ชายวัยรุ่น โดยอาจเกิดที่เต้านมเดียว หรือทั้ง 2 ข้างก็ได้ สาเหตุเกิดจาก ในช่วงเริ่มต้นวัยรุ่นหรือ 13-14 ปี ร่างกายมีการสร้างฮอร์โมนเพศชายมากขึ้น จึงมีฮอร์โมนเพศหญิงมากขึ้นตามไปด้วย เต้านมจึงถูกกระตุ้นจากฮฮรโมนเพศหญิง จึงทำให้ขยายขนาดและทำให้คลำเป็นก้อนได้ อาการเต้านมโตจากฮอร์โมนเพศนี้ จะค่อยๆ หายไปได้เองภายใน 1-3 ปีนอกจากนี้ ก็อาจเกิดจากมีการอักเสบของเนื้อเยื่อ (cellulitis) ซึ่งจะทำให้ผิวหนังมีอาการบวมแดง เจ็บและปวด สาเหตุเกิดจากการติดเชื้อแบคทีเรียจากผิวหนังที่มีรอยแผล หรือรอยแยกเล็ก หรือแผลถลอกเล็กๆ ที่อาจเกิดจากการเกา เมื่อผิวหนังมีรอยแยกดังกล่าว เชื้อโรคก็จะเข้าสู่ผิวหนังชั้นและเนื้อเยื่อทำให้เกิดการติดเชื้ออักเสบได้ส่วนสาเหตุอื่นๆ ที่พบได้น้อย เช่น เป็นก้อนเนื้องอกของชั้นเนื้อเยื่อใต้ผิวหนัง เช่น ก้อนไขมัน ก้อนซีสต์ เป็นต้น หรือเป็นก้อนเนื้องอกธรรมดาของเต้านม แต่พบได้น้อยมากมากแนะนำให้สังเกตอาการไปก่อน หากก้อนโตเร็ว หรือมีอาการเจ็บมาก หรือผิวหนังมีการบวมแดง ก็ควรไปพบแพทย์เพื่อตรวจค่ะ